परिवार चाहे जितना बड़ा हो, उसके हर सदस्य को राष्ट्रीय स्वास्थ्य सुरक्षा योजना का लाभ मिलेगा। महिला-पुरुष, बच्चे-वृद्ध सब इस योजना के लाभार्थी हो सकते है। इसके लिए कोई उम्र सीमा निर्धारित नहीं है। अस्पताल में भर्ती होने के पहले के स्वास्थ्य संबंधी खर्चे और अस्पताल से डिस्चार्ज होने के बाद के खर्चे भी इसमें शामिल होंगे। पॉलिसी लेने के पहले दिन से ही ये सारी सुविधाएं मिलने लगेंगी। अस्पताल में भर्ती होने की स्थिति में आने जाने का परिवहन भत्ता भी दिया जाएगा।